jkorsvik/nowiki_second_scrape_merged huggingface dataset:
Høland prestegjeld

Høland prestegjeld var et prestegjeld tilhørende Østre Romerike prosti i Borg bispedømme i Den norske kirke. Det omfattet tidligere Høland kommune i Akershus fylke, og hovedkirken var Løken kirke.


== Historikk ==
Heyløndum sókn (norrønt) har sin opprinnelse fra kristningen av landet. Den første kirken, Leykini Maria kirkja á Heyløndum antas å ha vært en steinkirke, var viet til Jomfru Maria. Dagens Løken kirke er trolig den tredje i sognet, ettersom en tømmerkirke erstattet middelalderkirken omkring år 1600, og den nåværende kirken ble innviet den 13. mars 1883.Høland ble i høymiddelalderen omtalt som Høylandir, hvilket er flertall av Høyland, ettersom det var to Høyland: Øvre Høyland tilsvarende Nordre Høland med Setskog, og Ytre Høland tilsvarende Søndre HølandDet kan belegges prest på Løken allerede i 1311, så da det i 1362 ble bestemt at prester skulde sitia a Løykini, var nok det et resultat av prestemangelen etter Svartedauden. I tidligere tider hadde det vært prest ved både Løken og Hemnes kirker, men møtet mellom biskop Hallvard Bjørnarsson i Oslo og bøndene i Høland 1362 resulterte i at Løken ble hovedkirke og Hemnes anneks, og Hemnes kirke ble heretter betjent fra Løken.Middelalderkirkene er omtalt i Biskop Eysteins jordebok fra 1397 som Løykinar kirkja og Heimnes kirkja.


=== Prestegjeldet ===
Høland prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i Høland prestegjeld:
Løken (Nordre Høland)
Hemnes (Søndre Høland)Løken ble hovedkirke med Hemnes tillagt som annekskirke fra 1362. Prestegjeldet er oppført i Skattematrikkelen 1647 som Høllantz præstegield i Nedre Rommeriegis fougderie.
Opprinnelig sognet Setskog til Løken, men på grunn av den lange og besværlige vei til hovedkirken fikk menigheten kongelig tillatelse til å bygge sin egen kirke i 1656.


=== Nyere tid ===
Høland prestegjeld dannet grunnlaget for Høland formannskapsdistrikt opprettet i 1837.
Den 1. januar 1998 ble Høland prestegjeld overført fra Østre Borgesyssel prosti til Østre Romerike prosti, men fra 1. januar 2020 ble soknene i nye Aurskog-Høland kommune tilbakeført til Østre Borgesyssel prosti.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Høland prestegjeld og dets sogn er nå en del av Aurskog-Høland kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Søndre Høland
Løken
Setskog
Bjørkelangen


== Referanser ==
Punding

Punding er et begrep som beskriver kompleks langvarig, formålsløs og stereotypisk (i betydningen av: repeterende eller ritualistisk bevegelse, holdning eller ytring) oppførsel bestående av trvangsmessig facinasjon med og gjennomføring av repetitive mekaniske oppgaver, som for eksempel å montere og demontere ting, samling, eller sortering av husholdningsobjekter.
Punding ble først beskrevet av den svenske rettsmedisinske psykiateren G. Rylander i 1968 hos kroniske brukere av fenmetrazin og amfetamin. Punding er et kjent symptom på Parkinsons sykdom. Det har også blitt beskrevet hos brukere av metamfetamin og kokain, samt hos enkelte pasienter med spilleavhengighet og hyperseksualitet.


== Symptomer ==
Eksempler på punding kan være aktiviteter som:

Samle rullesteiner og line de opp så perfekt som mulig
Demontering av armbåndsur for så å sette de sammen igjen
Bygge hundrevis av små trekasser
Prøve, men feile på å systematisk fjerne alt innhold i alle skuffer og hyller i et hjem og sortere alt innholdetFolk som pundrer opplever aktiviteten som beroligende, selv om den ikke tjener noen hensikt, og finner det svært frustrerende å bli avledet fra den. Brukeren er vanligvis ikke klar over at det er et tvangsmessig element, og ønsker som regel å fortsette aktiviteten selv om de har god grunn til å stoppe. Rylander beskrev en innbruddstyv som begynte å pundre og som ikke klarte å stoppe, selv om han led av en økende oppfatning av at han kom til å bli oppdaget.Avbrytelse av den som pundrer kan føre til ulike reaksjoner, inkludert voldelig raseri.


== Referanser ==
Korbue

En korbue er buen som danner mellomleddet mellom kor og skip i en kirke eller katedral. Ordet triumfbue brukes også om korbuer.Korbuer ble tatt i bruk i norske steinkirker på slutten av 1000-tallet i Albanuskirken på Selja og i Stavanger Domkirke. Korbuer finnes i en rekke kirkebygg.
Korbuevegg er en vegg med korbue mellom kor og skip, også kalt triumfvegg. Korbuevegg kan også bety en rikere detaljert vegg i tilsvarende posisjon, med en rekke buer; for eksempel korbueveggen i Nidarosdomen.Korbuen stammer fra antikkens romerrike, som utviklet en byggestil, der halvsirkulære arkader kunne bære store murflater. Buer anvendes også i verdslige konstruksjoner, broer og som et frittstående monument som triumfbuer som Titusbuen og keiser Konstantinbuen i Roma.
Til korbuen var det også ofte tilknyttet et lektorium. Lektorium er et slags galleri på korveggen som vender mot menigheten, der det kunne være tekstlesing, prekener og kirkelige handlinger. Det var en slags tidlig prekestol. Lektorium ble utviklet på 1100- og 1200-tallet, og er i Norge mest kjent fra domkirkene i Stavanger og Trondheim, samt fra enkelte sognekirker. Kinn kirke (Flora) har det eneste intakte lektorium i Norge.


== Referencer ==
Oppbevaringsskap

Et oppbevaringsskap er en type skap, ofte med flere små rom som kan kalles oppbevaringsbokser. De enkelte rommene kan for eksempel brukes av ulike personer til midlertidig eller langvarig oppbevaring av personlige eiendeler. Slike skap kan plasseres på offentlige eller private områder, og kan for eksempel finnes i garderober for oppbevaring av personlige eiendeler mens man er på en på arbeidsplass, gymsal eller treningssenter. Oppgaveringsboker kan også finnes for bagasjeoppbevaring i transportsentre som bussentraler og flyplasser slik at turister kan sette fra seg bagasjen og dra å se seg om uten å dra på den. En postboks eller pakkeboks er et annet bruksområder for oppbevaringsbokser.


== Galleri ==

		
		
		
		


== Se også ==
Garderobe
Postboks
Eurokasse
Mandalskameratene i 2021

Sesongen 2021 spiller Mandalskameratene i 3. divisjon. Lagets trener er Frank Våge Skårdal.


== Tabellen ==


== Treningskamper ==


== Seriekamper ==


== Cupkamper ==


== Statistikk ==


=== Målscorere ===
Sist oppdatert: ved sesongslutt


=== Kort ===
Sist oppdatert: ved sesongslutt


== Mandalskameratene 2 ==
Reservelaget til Mandalskameratene er sesongen 2021 et samarbeidsprosjekt med Giv Akt. De spiller spiller i 2021 i 4. divisjon. 


=== 4. divisjon, Agder, avdeling 1 ===
Søgne klarte ikke å kvalifisere seg for 3. divisjon.


== Spillere ==


=== Spillerstallen 2021 ===


== Se også ==
Mandalskameratene
3. divisjon 2021
4. divisjon 2021
Leslie Hall

Leslie Hall (født 15. november 1981) er en amerikansk musiker og komiker fra Ames, Iowa. Hun har oppnådd suksess med komiske og satiriske musikkvideoer på YouTube samt flere musikkalbum alene eller med Leslie and the Ly's.


== Referanser ==


== Eksterne lenker ==
(en) Offisielt nettsted 
(en) Leslie Hall på Internet Movie Database 
(en) Leslie Hall på Discogs 
(en) Leslie Hall på AllMusic
Simen Kvia-Egeskog

Simen Kvia-Egeskog (født 26. mai 2003) er en norsk fotballspiller som spiller for Viking.


== Referanser ==


== Eksterne lenker ==
(en) Simen Kvia-Egeskog – Transfermarkt 
(en) Simen Kvia-Egeskog – Soccerbase.com 
(en) Simen Kvia-Egeskog – Soccerway 
(no) Simen Kvia-Egeskog – Norges Fotballforbund
Limaspillet

Limaspillet er et historisk utendørsteater som spilles på Limastranda ved sørenden av Hurdalssjøen i Nannestad kommune.
Limaspillet er skrevet av Jorun MH Skryseth, og musikken er komponert av Trond Hultgren. Limaspillet ble for første gang satt opp i august 2003, og har i tillegg blitt satt opp i 2004, 2005, 2007, 2008, 2010, 2012, 2014, 2017, 2021 og 2022.Historien finner sted i middelalderen, hvor det på spilleplassen tidligere lå et klosterhospits hvor inntil åtte munker hadde fast tilholdssted. Klosterhospitset var hvilested for pilegrimer fra hele Europa på vei til Nidaros. Handlingen i Limaspillet foregår i år 1349 og utspiller seg rundt klosterhospitset. Limaspillet er delvis basert på historiske fakta og er for det meste basert på fri diktning. I teaterstykket får vi historien til pilegrimen Anne som stopper opp for å hvile ut ved klosterhospitset i Nannestad. På stedet får vi innblikk i konfliktene mellom de lokale fastboende og de gjennomreisende pilegrimene, svartedauden og i tillegg til en kjærlighetshistorie mellom én av munkene og Anne.


== Referanser ==
Nora Emilie Nakken

Nora Emilie Nakken (født 22. juni 1998 i Trondheim) er en norsk modell. Hun ble kjent etter hun ble kåret til Frøken Norge i 2021.I 2016 deltok Nakken i Miss Universe Norway. Hun kom til finalen, men konkurransen ble vunnet av Christina Waage fra Auli i Kongsvinger. I 2020 ble Nakken kåret til Miss Earth Norway 2020, og hun representerte Norge i Miss Earth 2020-konkurransen.
Den 14. august 2021 ble Nakken kåret til Frøken Norge. Kåringen fant sted i Oslo. Som Frøken Norge blir hun den norske deltageren i Miss Universe 2021-konkurransen i Israel.Nakken begynte sin karriere som modell da hun var 14 år gammel og har gjort en rekke oppdrag i Norge og utlandet. Hun har også deltatt i flere musikkvideoer og reklamefilmer.


== Aviseier ==
Før Nakken meldte seg som deltaker i Miss Norway, inngikk hun et medeierskap i Extraavisen.no. Dette medførte at Nakken måtte på et senere tidspunkt melde seg ut av eierskapet etter en oppfordring fra styret i Miss Norway Organization. Årsaken var at hun var deltaker og representant for Norge i Miss Universe. Selv om Nakken ikke har styreverv i avisen, har hun fortsatt rett til eierskap. Nakken regnes som en av de viktigste grunnleggerne i den tabloide nettavisen. 


== Referanser ==


== Eksterne lenker ==
(no) Miss Norway
Aurskog prestegjeld

Aurskog prestegjeld var et prestegjeld tilhørende Østre Romerike prosti i Borg bispedømme i Den norske kirke. Det omfattet tidligere Aurskog kommune i Akershus fylke, og hovedkirken var Aurskog kirke.


== Historikk ==
Aurskógr sókn (norrønt) har sin opprinnelse fra kristningen av landet,, og det har vært kirkested her siden middelalderen. En har ikke kjennskap til middelalderkirkens utseende, heller ikke er noe av dens inventar bevart. Den gamle Aurskog kirke, Aurs Margareta kirkja, som antas å ha vært en middelalderkirke i stein, var viet til den hellige Margareta. Middelalderkirken ble avløst av en tømret kirke angivelig oppført 1617. Dagens kirke, den tredje på stedet, ble tegnet av Otto Schønheyder og oppført av byggmester Günther Schüssler i 1881. Vigslingen drøyde imidlertid til den 2. juni 1882. Kirken har rektangulært skip, korte korsarmer, kvadratisk kor med sakristier på hver side samt vesttårn.Middelalderkirken er omtalt i Biskop Eysteins jordebok fra 1397 som Aurs kirkja.


=== Prestegjeldet ===
Aurskog prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i prestegjeldet:
Aurskog
BlakerAllerede før reformasjonen ble Aurskog hovedkirke, med Blaker tillagt som annekskirke. Prestegjeldet er oppført i Skattematrikkelen 1647 som Wrkoug præstegield i Nedre Rommeriegis fougderie.


=== Nyere tid ===
Aurskog prestegjeld dannet grunnlaget for Aurskog formannskapsdistrikt opprettet i 1837.
Blaker annekssogn ble egen kommune 1. juli 1917, og ble slått sammen med Sørum kommune 1. januar 1962. Blaker sogn ble overført fra Aurskog til Sørum prestegjeld i 1977.Den 1. januar 1998 ble Aurskog prestegjeld overført fra Østre Borgesyssel prosti til Østre Romerike prosti, men fra 1. januar 2020 ble soknene i nye Aurskog-Høland kommune tilbakeført til Østre Borgesyssel prosti.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Aurskog prestegjeld og dets sogn er nå en del av Aurskog-Høland kirkelige fellesråd underlagt Østre Borgesyssel prosti.


== Kirkesogn ==
Prestegjeldet hadde ved sin avvikling følgende sogn:

Aurskog


== Referanser ==
Beite

Beite er landområder hvor husdyr spiser beiteplanter (mat- og fôrplanter).


== Norge ==

I Norge består beite av utmark og innmark. Utmarksbeite har nå betydning først og fremst til sau og geit, men blir fortsatt også brukt til ungdyr og slaktedyr av storfe. Beite på innmark hadde en sentral posisjon i melkeproduksjonen over hele landet, og er det fortsatt i enkelte områder som Jæren.


== Bilder ==

		
		
		


== Referanser ==


== Eksterne lenker ==
 (en) Pastures – kategori av bilder, video eller lyd på Commons
Valget i Mecklenburg-Vorpommern 2021

Valget i Mecklenburg-Vorpommern 2021 er det åttende valget Mecklenburg-Vorpommerns landdag, og blir holdt 26. september 2021. Det er samme dag som delstatsvalget i Berlin og valget til Forbundsdagen.


== Valgsystem ==
Delstaten har et personalisert, blandet flertallsvalg, tilsvarende som ved valget til Forbundsdagen. Det skal i utgangspunktet velges 71 medlemmer av landdagen. Velgerne får to stemmesedler. Den ene stemmen (førstestemmen) går til en person i valgkretsen, mens den andre stemmen går til et parti. Vinneren av personvalgene i de 36 valgkretsene (direktemandater) kommer alltid inn i delstatsforsamlingen. Dersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Partienes styrkeforhold i parlamentet avgjøres imidlertid av andrestemmen. Overskuddsmandater vil derfor bli kompensert de øvrige partiene med utjevningsmandater. 
Sperregrensen for å bli representert i landdagen er fem prosent av andrestemmene. Det gjelder intet vilkår om at partiet vinner et bestemt antall valgkretser (direktemandater). 
Valgperioden er fem år. Stemmeretten og valgbarheten gjelder alle voksne statsborgere, som i minst 37 dager har hatt hovedbosted i Mecklenburg-Vorpommern.


== Utgangsposisjon ==
Erwin Sellering, SPD, ledet etter valget i 2016 en koalisjonsregjering bestående av SPD og CDU. Manuela Schwesig overtok i juli 2017 vervet som ministerpresident.


== Referanser ==
Kurt Hockerup

Kurt Hockerup (1944–2010) var en dansk lokalpolitiker og borgermester i Vallensbæk kommune fra 1994 til sin død. Han representerte Det Konservative Folkeparti.Hockerup var utdannet lærer og hadde arbeidet som skoleinspektør.


== Referanser ==
Votna (Ål)

Votna er en elv i Ål kommune i Viken fylke. Elva har egentlig utspring fra innsjøen Rødungen, men den øverste delen av løpet har navnet Storåne. Vannet fra Rødungen er dessuten overført til Holselva for utnytting i kraftverket Hol I, og elva er derfor ofte tørrlagt.
Elva renner gjennom Vatsfjorden og munner ut i Hallingdalselve ved Gullhagen omtrent tre kilometer øst for Ål stasjon.


== Referanser ==
Graffer kraftverk

Graffer kraftverk er et vannkraftverk i Lom kommune i Innlandet.
Det er et elvekraftverk som utnytter et fall på 184 meter i Vulu.
Installert effekt er 4,5 MW fra en peltonturbin. Årsproduksjon er 9 GWh.
Graffer Kraft AS eies av Clemens Kraftverk AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens Kraft
Votna

Votna kan vise til

Votna (Ullensvang), innsjø og kraftmagasin på Haukelifjell i Ullensvang kommune
Votna (Ål), elv i Ål kommune


== Se også ==
Votnevatni (Votna dam), kraftmagasin i Fyresdal
Priscilla Johnson McMillan

Priscilla Mary Post Johnson McMillan (1928-2021) var en amerikansk journalist, forfatter og historiker som en innflytelesrik biografi om Lee Harvey Oswald. Hun arbeidet blant annet ved Davis Center for Russian and Eurasian Studies ved Harvard University.Hun var utdannet ved Bryn Mawr College og ved Radcliffe College (senere innlemmet i Harvard University) med spesialisering i russisk språk og Russland (russian studies). Tidlig i karrieren (fra 1953) arbeidet hun for den unge senatoren John F. Kennedy og fungerte som hans rådgiver blant annet i utenrikspolitiske saker. McMillan og Kennedy ble venner og hun var betatt av ham men sa senere at de ikke hadde et romantisk forhold.


== Lee Harvey Oswald ==

Mens hun var reporter i Moskva intervjuet hun i 1959 Lee Harvey Oswald som forsøkte å slå seg ned i Sovjetunionen (de bodde på samme hotell i Moskva). Oswald fortalte at han var tilhenger av Karl Marx. Han skal ha sagt til McMillan at hans plan var å gi amerikanerne noe å tenke på. Etter drapet på Kennedy ble hun kjent med Marina Oswald Porter, enken etter Oswald, og bodde en periode fra 1964 sammen med henne for å samle stoff om Oswald. McMillan ga i 1977 (over 10 år etter at arbeidet begynte) ut Lee and Marina. The Tormented Love and Fatal Obsession Behind Lee Harvey Oswald’s Assassination of John F. Kennedy som er et standardverk om Oswald. Ifølge McMillan likte Oswald Kennedy, men så ham som symbol på den amerikanske kapitalismen. McMillan konkluderte med at Oswald handlet alene, en konklusjon som var i strid med utbredt oppfatning at det var et stort komplott bak drapet. Hennes mann George McMillan ga i 1977 ut Making of an Assassin som viste hvordan Martin Luther Kings attentatmann James Earl Ray arbeidet alene.


== Referanser ==
Bendik Brevik

Bendik Brevik (født 1. mars 2003) er en norsk fotballspiller som spiller for Kristiansund.


== Referanser ==


== Eksterne lenker ==
(en) Bendik Brevik – Transfermarkt 
(en) Bendik Brevik – Soccerbase.com 
(en) Bendik Brevik – Soccerway 
(no) Bendik Brevik – Norges Fotballforbund
Bávttajohka

Bávttajohka er en elv i Karasjok og Kautokeino kommuner i Troms og Finnmark fylke. Elva har utspring fra et tjern 456 meter over havet like ved vannskillet mot Gavdnjajávri i Øvre Anárjohka nasjonalpark. Den øverste delen av elveløpet har navnet Bávttajohgiera, som kan oversettes til «utspringet av Bávttaelva».
Elva er omtrent 50 kilometer lang, og har et nedbørsfelt på 573 kvadratkilometer. Elveløpet følger hele veien hovedretnining nesten rett nordover, til elva munner ut i Karasjohka ved Beaivvašgieddi.


== Referanser ==
Fet prestegjeld

Fet prestegjeld var et prestegjeld tilhørende Østre Romerike prosti i Borg bispedømme i Den norske kirke. Det omfattet tidligere Fet kommune i Akershus fylke, og hovedkirken var Fet kirke.


== Historikk ==
Fit sókn (norrønt) har sin opprinnelse fra kristningen av landet,, og dagens Fet kirke ser ut til å være den fjerde sognekirken i rekken på Fetsund. En middelalderkirke, Hofs kirkja á Fit, lå ved gården Hof eller Hov, som også gav navn til sognet. Denne kirken brant en gang mellom 1570 og 1589 og ble avløst av en tømmerkirke som ble truffet av lynet og brant i 1680. Året etter ble en ny tømmerkirke innviet, omtrent der gravkapellet til dagens kirke ligger. Denne tømmerkirken ble så revet i 1889, og dagens kirke ble innviet den 3. desember 1890, hvor det ble delvis benyttet materialer fra den gamle kirken.Middelalderkirken er omtalt i Biskop Eysteins jordebok fra 1397 som Hofs kirkja á Fit.


=== Prestegjeldet ===
Fet prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales fem kirker i Fet prestegjeld:
Fet
Rælingen
Borgen
Faller
ØyaseterSenest rundt reformasjonen ble Fet hovedkirke, med Rælingen tillagt som annekskirke, mens de tre andre kirkene antas nedlagt før reformasjonen. Prestegjeldet er oppført i Skattematrikkelen 1647 som Feedt præstegield i Nedre Rommeriegis fougderie.


=== Nyere tid ===
Fet prestegjeld dannet grunnlaget for Fet formannskapsdistrikt opprettet i 1837.
Ved forskrift om opprettelse av soknekall 21. august 1970, ble annekssognet Rælingen utskilt som eget prestegjeld.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Fet prestegjeld og dets sogn er nå en del av Lillestrøm kirkelige fellesråd underlagt Nedre Romerike prosti.


== Kirkesogn ==
Prestegjeldet hadde ved sin avvikling følgende sogn:

Fet
Dalen


== Referanser ==
Latvias herrelandslag i 3x3 basketball

Latvias herrelandslag i 3x3 basketball er det mannlige landslaget i 3x3 basketball for Latvia. Det representerer landet i internasjonale 3x3 basketballturneringer, og reguleres av Latvijas Basketbola Savienība. Landslaget kvalifiserte seg til sin første internasjonale turnering i 2017. 


== Resultater i internasjonale turneringer ==
Resultatene som er vist under er kun konkurranser der Latvia har deltatt. Turneringer de ikke har tatt del i er ikke ført opp.


=== Olympiske leker ===
 2020: 1 Gull


=== Verdensmesterskap ===
 2018: 5.-plass
 2019: 2 Sølv


=== Europamesterskap ===
 2017: 1 Gull
 2018: 2 Sølv
 2019: 10.-plass


== Se også ==
Latvias kvinnelandslag i 3x3 basketball
Latvias herrelandslag i basketball
Latvias kvinnelandslag i basketball


== Eksterne lenker ==
Offisiell nettside
Polens herrelandslag i 3x3 basketball

Polens herrelandslag i 3x3 basketball er det mannlige landslaget i 3x3 basketball for Polen. Det representerer landet i internasjonale 3x3 basketballturneringer, og reguleres av Polski Związek Koszykówki. Landslaget kvalifiserte seg til sin første internasjonale turnering i 2014. 


== Resultater i internasjonale turneringer ==
Resultatene som er vist under er kun konkurranser der Polen har deltatt. Turneringer de ikke har tatt del i er ikke ført opp.


=== Olympiske leker ===
 2020: 7.-plass


=== Verdensmesterskap ===
 2014: 7.-plass
 2016: 20.-plass
 2017: 10.-plass
 2018: 4.-plass
 2019: 3 Bronse


=== Europamesterskap ===
 2016: 8.-plass
 2018: 5.-plass
 2019: 5.-plass


== Se også ==
Polens kvinnelandslag i 3x3 basketball
Polens herrelandslag i basketball
Polens kvinnelandslag i basketball


== Eksterne lenker ==
Offisiell nettside
Nederlands herrelandslag i 3x3 basketball

Nederlands herrelandslag i 3x3 basketball er det mannlige landslaget i 3x3 basketball for Nederland. Det representerer landet i internasjonale 3x3 basketballturneringer, og reguleres av Basketbal Nederland. Landslaget kvalifiserte seg til sin første internasjonale turnering i 2014. 


== Resultater i internasjonale turneringer ==
Resultatene som er vist under er kun konkurranser der Nederland har deltatt. Turneringer de ikke har tatt del i er ikke ført opp.


=== Olympiske leker ===
 2020: 5.-plass


=== Verdensmesterskap ===
 2014: 21.-plass
 2016: 6.-plass
 2017: 2 Sølv
 2018: 2 Sølv
 2019: 11.-plass


=== Europamesterskap ===
 2016: 3 Bronse
 2017: 7.-plass
 2019: 12.-plass


== Se også ==
Nederlands kvinnelandslag i 3x3 basketball
Nederlands herrelandslag i basketball
Nederlands kvinnelandslag i basketball


== Eksterne lenker ==
Offisiell nettside